Ара-Бел ашуусу
Ара-бел ашуусу - Тескей Ала-Тоонун жана Жетим-Бел кырка тоосунун кошулган жеринде. Бийиктиги 3822 м. Айланасындагы мөңгүлүү чокулардын бийиктиги 4000-4500 мге жетет. Ашуу байыркы мөңгүлөрдүн аракетинен пайда болгон. Ашуудан Ара-Бел жана Буркан суулары башталат. Барскон - Акшыйрак автомобиль жолуна жакын (6 км). Ашуу аркылуу Жети-Өгүз районунун малы сыртка ашырылат.

Колдонулган адабияттар
 “Кыргызстан” улуттук энциклопедиясы: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1

Ашуулар
Кыргызстандын географиясы‎